Oulu

laatuarvioinnissa.

## Kartta

### Lähteet

**Oulu** (ruotsiksi *Uleåborg*) on Suomessa sijaitseva kaupunki ja Pohjois-Pohjanmaan maakuntakeskus. Oulun väkiluku on 207 327 ja pinta-ala on 3 816 neliökilometriä. Väestö kasvaa. Oulu on Euroopan kulttuuripääkaupunki 2026.

## Historia

Oulussa Ruotsin valta alkoi vakiintumaan vuonna 1375, kun Kastellin linna rakennettiin Oulujokisuulle Ruotsin vallan tukemiseksi. Samalla asukkaita alkoi muuttaa Oulun seudulle. Vuonna 1595 Venäjä tunnusti Ruotsin aseman Oulussa.

Oulu kuitenkin perustettiin vasta vuonna 1605, ja siitä viisi vuotta myöhemmin Oulu perustettiin kaupungiksi. Molemmat päätökset teki kuningas Kaarle IX. 1654 rakennettiin raatihuone, joka oli tuhoutunut tulipalossa. Kaupungin väkiluku oli tuolloin noin 500 asukasta. 1682 pedagogio laajennettiin triviaalikouluksi, jonka johdosta tie avautui yliopistoon opiskelijoille.

1721 solmittiin Uudenkaupungin rauha, jota edelsi isoviha. Oulun väkiluku puolittui vuodesta 1682, mutta palasi samalle tasolle ja jopa rikkoi vuoden 1682 tason (800 asukasta) vuonna 1737 (1 000 asukasta). 1765 Oulu sai tapulikaupunkioikeudet, ja väestö jatkoi kasvuaan. 1776 Oulusta tuli Oulun läänin pääkaupunki 2 400 asukkaallaan.

1809 Suomi, kuten Oulukin, liittyi Venäjään. Oulun väkiluku putosi 2 000 asukkaaseen. 1822 tapahtui tulipalo, joka tuhosi Oulun puutalot. 1836-37 ensimmäistä suomalaista aikakauslehteä painettiin Oulussa. 1874 aloitti toimintansa kaupungin kansakoulu, ja väkiluku oli jo lähes 7 000. Kaupunginvaltuusto aloitti vuotta myöhemmin. 1886 valmistui rautatie Ouluun, ja sitä seuraavana vuonna 10 000 asukkaan raja meni rikki.

Talvisodassa 1939-1940 Oulua pommitettiin, ja jatkosodassa Oulussa oli paljon saksalaisia, ja kaupunki toimi Saksan varuskuntakaupunkina.

1965 Oulu nousi Suomen pinta-alaltaan suurimmaksi kaupungiksi, mutta menetti statuksensa jonkin ajan päästä. 1990 asukasluku nousi yli 100 000 asukkaan, ja vuonna 2016 yli 200 000 asukkaan.

## Ilmasto

Oulun keskilämpötilat kuukausittain 2001-2015:

2001-2015 keskilämpötilat kuukausittain celsiusasteina Oulussa. Lähde:  Keskilämpötila vuosittain: 3,3 celsiusastetta.
 Heinäkuu
 21,2

## Väestö

Oulun väestö on noin 200 000. Oulun väkirikkaimmat kaupunginosat olivat vuonna 2015 Haukipudas ja Oulunsalo.

Oulun väkiluku kasvaa muuttoliikkeen ja luonnollisen väestönlisäyksen (syntyneiden ja kuolleiden erotus) ansiosta. Nettomuutto on kuitenkin laskussa, kuten syntyneetkin. Kuolleiden lukumäärä on aikalailla tasainen.

## Politiikka

Oulun kaupunginvaltuuston paikkajako kaudella 2021-2025 on seuraava:

* Keskusta: 15 paikkaa
* Kokoomus: 15 paikkaa
* Perussuomalaiset: 9 paikkaa
* Vasemmistoliitto: 9 paikkaa
* Vihreät: 9 paikkaa
* SDP: 8 paikkaa
* Kristillisdemokraatit: 1 paikka
* Liike Nyt: 1 paikka

Valtuuston puheenjohtaja on Juha Hänninen.

## Lähteet

1. ↑ https://www.stat.fi/tup/alue/kuntienavainluvut.html#?year=2021&active1=564, Tilastokeskus
2. ↑ https://julkaisut.valtioneuvosto.fi/bitstream/handle/10024/75308/15%20Pohjois-Pohjanmaa.pdf, Valtioneuvosto
3. ↑ https://www.ouka.fi/oulu/oulu-tietoa/tietoa-oulusta, Oulun kaupunki
4. ↑ https://www.ouka.fi/documents/50085/832671/Tilastollinen+vuosikirja+2020/dfd3c662-d47b-4933-8acc-b0bcd13504d5, Oulun kaupunki: Tilastollinen vuosikirja 2020
5. ↑ https://yle.fi/uutiset/3-11961504, Yle
6. ↑ 6,0 6,1 6,2 6,3 6,4 6,5 https://www.ouka.fi/oulu/oulu-tietoa/aikajana, Oulun kaupunki
7. ↑ https://www.kaleva.fi/nyt-se-tapahtui-oulun-vakiluku-ylitti-200-000-asuk/1706909, Kaleva
8. ↑ 8,0 8,1 8,2 https://www.ouka.fi/c/document\_library/get\_file?uuid=61423a5e-5089-4d84-9a74-b7d60786f3cf&groupId=50085, Oulun kaupunki, s. 13
9. ↑ https://vaalit.yle.fi/kv2021/fi/regions/12/municipalities/564, Ylen tulospalvelu, Oulun vaalipiiri
10. ↑ https://www.ouka.fi/oulu/paatoksenteko-ja-hallinto/kaupunginvaltuusto-kokoonpano, Oulun kaupunki